तत्कालका लागि काम भएको नदेखिए पनि १० वर्षे अवधिमा धेरै काम हुने देखिएको छ । कागेश्वरी संरक्षणका लागि गएको कागतिहारमा पञ्चधातुबाट निर्मित ५ सय किलोको कागको मूर्ति स्थापना गरेका छौँ र त्यस क्षेत्रको अझै विकास गर्ने कार्यमा पनि हामी लागिरहेका छौँ । त्यसलाई पनि पर्यटकीयस्थलका रुपमा विकास गरी होमस्टे चलाउन प्रयास गरिरहेका छौँ र पुरानो बस्तीलाई पुरानै शैलीमा ढाल्न प्रयासरत छौं । अर्कातर्फ कागेश्वरी मनोहरा नगरपालिकाका पर्ति जग्गा के कति छन् भनेर नापी कार्य शुरु गरिसकेका छौँ । ती जग्गा नापी भइसकेपछि कुन स्थानमा कस्तो व्यवसाय र संघसंस्था सञ्चालन गर्ने भन्नेतर्फ हाम्रो ध्यान जानेछ र यसबाट उद्योग व्यवसाय फस्टाउन मद्दत पुग्नेछ ।
